නිවැරැදි තීන්දු ගැනීමට නිලධාරීන් කිසිවිටෙක බිය විය යුතු නැති බව අවධාරණය ක‍ළ ජනාධිපතිවරයා එසේ නිවැරැදි තීන්දු ගන්නා නිලධාරීන් වෙනුවෙන් රජය සෑමවිටම පෙනී සිටින බව පැවසීය.චක්‍රලේඛ නිකුත් කරන්නේ වැඩ නතර කිරීමට නොව නිලධාරීන්ට පරිස්සම් සහගතව වැඩ කිරීමට බවත් හැම වැඩක්ම බදා නොගෙන සහෝදර නිලධාරීන් සමඟ බෙදාගෙන කිරීමට පුරුදු විය යුතු බවත් ප්‍රකාශ කළේය.වැව් රක්ෂිත, වාර්මාර්ග රක්ෂිත ආරක්ෂා කිරීමේ වැදගත්කම පෙන්වා දුන් ජනාධිපතිවරයා ඒවායේ අනවසර ඉදිකිරීම්, අල්ලා ගැනීම් නතර කිරීමට පියවර ගත යුතු බවත් අවධාරණය කළේය.ජලපෝෂක ප්‍රදේශ ආරක්ෂා කිරීම සම්බන්ධයෙන් වගකීම පැවරී ඇති නිලධාරීන් එකතු කොට ඒ සඳහා ඇමැති මණ්ඩල කමිටුවක් පත් කිරීමට කටයුතු යොදන බවත් ජනාධිපතිවරයා ප්‍රකාශ කළේය.වාරිමාර්ග යෝජනා ක්‍රම ක්‍රියාත්මක කිරීමේදී මිරිදිය මසුන් ආරක්ෂා කිරීම සඳහා විශේෂ අවධානයක් යොමු කරන ලෙසත් ජනාධිපතිවරයා අදාළ නිලධාරීන්ට උපදෙස් දුන්නේය.ඇමැතිවරුන් වන නිමල් සිරිපාල ද සිල්වා, බැසිල් රාජපක්ෂ, නියෝජ්‍ය ඇමැති ඩබ්ලිව්.